แบงก์รัฐปั๊มยอด ตีทะเบียนคนจน จ่อทะลุ15ล้าน
ธ.ก.ส.-ออมสิน เร่งอำนวยความสะดวกลูกค้าช่วงโค้งสุดท้ายลงทะเบียน
13 พ.ค. 2560

ธ.ก.ส.-ออมสิน เร่งอำนวยความสะดวกลูกค้าช่วงโค้งสุดท้ายลงทะเบียนนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ส่งเจ้าหน้าที่ในสาขาทั่วประเทศ ใช้เวลาหลังเลิกงานไปรับลงทะเบียนเพื่อรับสวัสดิการของรัฐ โดยจะเน้นการรับลงทะเบียนให้คนพิการ คนแก่ คนที่เจ็บป่วยถึงที่บ้านเพื่อเป็นการอำนวยความสะดวกให้กับลูกค้าและประชาชนทั้งนี้ ธ.ก.ส.แบ่งกลุ่มลูกค้าเป็น 3 กลุ่ม ได้แก่ กลุ่ม SMALL เป็นลูกค้าชั้นเล็กและยากจน ธ.ก.ส.ช่วยแก้ไขปัญหาหนี้สินที่เป็นภาระหนัก ทำโครงการสร้างงานสร้างอาชีพ กลุ่ม SMART หรือกลุ่มลูกค้าทั่วไป ทายาทเกษตรกร จะให้ความรู้และสนับสนุนการประกอบอาชีพ การผลิตสินค้า ทำหน้าที่เป็นโบกี้ส่งผลผลิตให้กับผู้ประกอบการ ผู้ส่งออก ภายใต้นโยบายประชารัฐ และกลุ่มลูกค้าเอสเอ็มอี หรือผู้ประกอบการด้านการเกษตร การแปรรูป และสร้างมูลค่า เป็นหัวขบวนในการสร้างอาชีพ สร้างรายได้สู่ชุมชน โดย ธ.ก.ส.จะสนับสนุนเงินทุนเงื่อนไขผ่อนปรน เชื่อมโยงเทคโนโลยีเพื่อให้ธุรกิจและสามารถแข่งขันได้นายชาติชาย พยุหนาวีชัย ผู้อำนวยการธนาคารออมสิน กล่าวว่า ในช่วงสุดท้ายของการเปิดรับลงทะเบียนผู้มี รายได้น้อย ธนาคารจะเปิดรับลงทะเบียนในสาขาที่ตั้งในศูนย์การค้าทั่วประเทศได้รายงานข่าวจากกระทรวงการคลัง เปิดเผยว่า จะปิดรับการลงทะเบียนในวันที่ 15 พ.ค. 2560 นี้ คาดว่าจะมี ผู้ลงทะเบียนราว 15 ล้านคน ยอดล่าสุด ณ วันที่ 12 พ.ค. 2560 มีประชาชนมาลงทะเบียนแล้วกว่า 12.5 ล้านคน แยกเป็น ธ.ก.ส. 7 ล้านคน ธนาคารออมสิน 3.3 ล้านคน ธนาคารกรุงไทย 2 ล้านคน สำนักงานเขต 1.3 แสนคน คลังจังหวัด 1.37 แสนคน